蔡天祜

蔡天祜（），字成之，號石崗，河南開封府睢州（今河南睢县）人，明朝政治人物。

 生平 
弘治十一年（1498年）戊午科河南鄉試第四十七名舉人，弘治十八年（1505年）乙丑科第三甲第五名進士。改翰林院庶吉士，授吏科给事中。正德七年（1512年）七月任福建按察司佥事。协剿江西。十一年（1516年）十月转山东左参议，十五年六月晋副使，分巡遼陽。值荒年，賑災救活上萬人。造濱海圩田数万顷，人稱“蔡公田”。十六年平定山东淄川县流贼李琪等，本年十二月升陕西右参政，嘉靖二年（1523年）十月升山西按察使。

嘉靖三年（1524年），大同兵變，巡撫張文錦遇害。世宗下詔寬恕作亂，改宣府巡撫、都御史李鐸擔任大同巡撫。李鐸因母憂不至，於是在八月以蔡天祜任右僉都御史，巡撫大同。其在任期間平定民心，控制局面。進右副都御史，九年（1530年）二月加兵部左侍郎，不久召回部屬。因御史李宗樞彈劾，令回籍听勘，遂稱病辭職。兩年後宣府巡抚劉源清举荐，召赴京任用，未至而生疾，疏请告归，嘉靖十四年卒于家，年六十《明史·卷二百》：蔡天祜，字成之，睢州人。父晟，濟南知府，以廉惠聞。天祜登弘治十八年進士，改庶起士，授吏科給事中，出為福建僉事。曆山東副使，分巡遼陽。歲歉，活饑民萬余。辟濱海圩田數萬頃，民名之曰「蔡公田」。累遷山西按察使。嘉靖三年，大同兵亂，巡撫張文錦遇害。詔曲赦亂卒，改巡撫宣府都御史李鐸撫之。鐸以母憂不至，乃擢天祜右僉都御史，巡撫大同。天祜從數騎馳入城，諭軍士獻首惡，眾心稍定。會尚書金獻民、總兵官杭雄出師甘肅，道大同，亂卒疑見討，復鼓噪。天祜懼，急請再赦。兵部言「元惡不除無以警後」。請特遣大臣總督宣、大軍務，以制其變。乃命戶部侍郎胡瓚偕都督魯綱統京軍三千人以往。瓚等未發而進士李枝齎餉銀至。亂卒曰：「此承密詔盡殺大同人，為軍犒也。」夜中火起，圍枝館，出牒示之乃解。尋復殺知縣王文昌，圍代王府，脅王奏乞赦。王急攜二郡王走宣府。巡按御史王官言：「亂卒方囂，大兵壓境，是趣之叛也。請亟止禁軍，容臣密圖。」乃命瓚駐兵宣府。頃之，天祜奏總兵官桂勇已捕五十四人，請止京軍勿遣。帝責以阻撓，令必獲首惡郭鑒等。既而瓚次陽和，勇、天祜令千戶苗登擒斬鑒等十一人，函首送瓚，請班師。甫二日，鑒父郭疤子復糾徐氈兒等夜殺勇家人，又毀苗登家。瓚言非盡殲不可。帝乃切讓天祜，召勇還京，以故總兵硃振代之，敕瓚仍駐宣府。居無何，天祜捕戮徐氈兒等，瓚等遂班師。明年正月，侍郎李昆、孟春，總兵官馬永交章言疤子潛逃塞外，必為後患。帝將遣使勘，會瓚還京言逃卒無足患，帝乃罷勘官勿遣。疤子復潛入城，焚振第。明旦，天祜閉城大索。獲疤子及其黨三十四人，悉斬以徇。盡宥脅從，人心乃大定。事聞，賚銀幣。已，進副都御史，巡撫如故。尋就進兵部右侍郎。久之，召還部。天祜以籓祿久缺，又歲當繕邊垣，用便宜增淮鹽引價，每引萬加銀五千，被訐。帝宥之。至是，御史李宗樞復追論前事，天祜因引疾去。居二年，奉詔起用。未至京，得疾告歸，卒。年九十五。天祜有才智。兵變時。左右皆賊耳目，幕府動靜悉知之。天祜廣招星卜藝士往來軍中，因具得其情，卒賴以成功。在鎮七年，威德大著，父老為立安輯祠。《大明世宗肃皇帝实录卷一百七十五》：嘉靖十四年五月，兵部左侍郎蔡天祜卒，赐祭葬如例。天佑河南睢州人，弘治十八年进士，改庶吉士，授吏科给事中，升福建佥事，历山西按察使。时大同五堡兵变，升都察院右佥都御史，巡抚其地。天佑驰入城宣布恩威，剿除元恶，地方以宁。寻升兵部左侍郎，未几被论回籍。十二年以荐起用，未至而疾，疏请告归，至是卒于家。天佑历任中外，素有能声，其在大同镇戢讹乱，其才智亦有足称者。。

 家族 
曾祖父蔡青；祖父蔡敬，贈奉直大夫；父蔡晟，成化進士，曾任知府；嫡母胡氏（封宜人）；生母劉氏。慈侍下，弟天祚、天祥。

佚事
《池北偶谈》載蔡天祜助鬼申冤之故事《池北偶谈》第二十五卷 谈异六：睢州蔡侍郎石冈天祜，弘治中进士，方严正直，生平遇鬼神事甚多。汤荆岘先生斌言其为山西宪使时，行部至一驿，驿有鬼为祟，人不敢宿，驿卒以告，公叱之。比夜，秉烛独卧堂中，枕傍置一剑。三更时，忽风起，门洞开，有一人被发跪牀下。公起坐，从容问之曰：「汝何人？果有冤枉，当告我，为汝理之。」鬼迳起，由廊下出，公拔剑随其后。廊外皆荒草断垣，至垣外眢井而殁。公卓剑识之，归而酣寝。及晓，从者皆至，公集众至其所，缒视，则有尸在焉。讯诸驿卒云，有某甲向开店于此，移去数年矣，此井其后圃也。公立令捕至，至则具服，某年月日有行客携重赀宿其家，谋而杀之，投诸眢井。家以此致富，遂迁居。公立置诸法。自后，驿遂无他。。

 延伸阅读 


参考文献

Category:明朝庶吉士
Category:明朝吏科給事中
Category:明朝福建按察司僉事
Category:明朝山東按察司副使
Category:明朝山東布政使司參議
Category:明朝陝西布政使司參政
Category:明朝山西按察使
Category:明朝大同巡撫
Category:明朝兵部左侍郎
Category:睢县人
Tian